«Ես վստահ էի, որ միայն Աննա Մայիլյանը կարող է հիանալի կատարել ստեղծագործություններն ու էլ ավելի բարձր ճախրելու թեւեր տալ դրանց: Առաջին երգը («Զինվորին»), որ նվիրեցի նրան, ծնվել էր 2016 թվականի ապրիլյան քառօրյա պատերազմի օրերին: Կոմպոզիտոր Կարեն Անանյանի օգնությամբ վերարտադրվեց նաեւ գեղեցիկ մեղեդի, եւ ունեցանք հրաշալի երգ: Պետք է նշեմ, որ 32 տարվա ընթացքում միշտ ցանկացել եմ մոր մասին որեւէ գիր ունենալ, սակայն չէր ստացվում: Ի վերջո, այս տարի ունեցա մի հուզառատ երգ՝ «Տաղ մայրական», որը կլինի անակնկալ, քանի որ բացի ինձնից ու կատարողից՝ այդ երգի ստեղծման մասին որեւէ մեկը չգիտի»,-նշեց երիտասարդ գրողը եւ հավելեց, որ մտքերը թղթին հանձնելիս իրեն օգնել եւ ոգեշնչել է «Նարեկը», որը կարդացել է դեռ փոքրուց: